Diari Oficial de la Generalitat Valenciana


Sumari del DOGV 8101, del 08-08-2017 (2017/7264)

RESOLUCIÓ de 2 d'agost de 2017, del director general de l'Esport, per la qual es resol la convocatòria de subvencions destinades a les entitats locals que organitzen competició intermunicipal dins dels XXXV Jocs Esportius de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8101

Data del DOGV
:   08-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7264


Data del document
:   02-08-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 2 d'agost de 2017, del director general de l'Esport, per la qual es resol la convocatòria de subvencions destinades a les entitats locals que organitzen competició intermunicipal dins dels XXXV Jocs Esportius de la Comunitat Valenciana. [2017/7264]  
L'Ordre 91/2016, de 27 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a les entitats locals que organitzen competició intermunicipal dins dels Jocs Esportius de la Comunitat Valenciana (DOGV 7946, 29.12.2016), estableix en l'apartat 7 del preàmbul que la Conselleria d'Educació, Investigació, Cultura i Esport, a través de la Direcció General d'Esport, a la qual s'atribueixen les funcions de promocionar i organitzar l'esport en edat escolar, té la intenció d'instrumentar un règim d'ajudes que s'ajustarà als criteris de concurrència, publicitat i objectivitat en la seua concessió. El procediment s'iniciarà d'ofici, per convocatòria pública mitjançant resolució, en la qual es farà esment exprés a la present ordre i es donarà publicitat de les línies de crèdit i l'import global màxim destinat a la concessió d'aquestes ajudes, d'acord amb el que establisca la corresponent llei de pressupostos de la Generalitat.  
  
Per això, en virtut de les facultats conferides en l'esmentada Ordre 91/2016, de 27 de desembre, de la Conselleria d'Educació, Investigació, Cultura i Esport, i el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, el director general de l'Esport va convocar, per Resolució de 18 d'abril de 2017, la concessió de subvencions destinades a les entitats locals que organitzen competició intermunicipal dins del XXXV Jocs Esportius de la Comunitat Valenciana.  
En els articles 4, 5 i 6 de l'Ordre 91/2016, de 27 de desembre, de la Conselleria d'Educació, Investigació, Cultura i Esport, s'estableix, respectivament, el procediment, tramitació, valoració i resolució. L'apartat 1 de l'esmentat article 5, estableix que es constituirà una comissió tècnica d'evaluació formada per cinc membres, designats per la persona titular de la direcció general amb competència en matèria d'esport, encarregada de l'estudi i valoració de les sol·licituds presentades.  
  
Per això, en virtut de l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la disposició final segona de l'Ordre 91/2016, de 27 de desembre, de la Conselleria d'Educació, Investigació, Cultura i Esport, per la qual es deleguen determinades atribucions al director general d'Esport, resolc:  
  
Primer  
Concedir a les entitats locals que organitzen competició intermunicipal dins del XXXV Jocs Esportius de la Comunitat Valenciana que s'indiquen a continuació les següents subvencions per un import total de 80.000,00 €:  
  
Entitat local Subvenció  
Ajuntament d'Alacant 12.794,00  
Ajuntament de Benicarló 5.488,00  
Ajuntament de Benidorm 6.387,00  
Ajuntament de Chelva 3.865,00  
Ajuntament de Gandia 4.651,00  
Ajuntament de Godella 1.000,00  
Ajuntament d'Orihuela 6.441,00  
Ajuntament de Sagunt 3.305,00  
Ajuntament de Tavernes de la Valldigna 5.734,00  
Consorci Esportiu de la Marina Alta 7.757,00  
Consorci per a la Gestió de Recursos, Activitats i Serveis en l'Àmbit Esportiu de l'Horta 4.578,00  
Fundació Esportiva Municipal de València 10.000,00  
Patronat Municipal d'Esport de Castelló de la Plana 8.000,00  
Total 80.000,00  
  
  
  
Segon  
Desestimar la concessió de subvenció als sol·licitants que s'assenyalen, per no complir els requisits indicats en la Resolució de convocatòria de 18 d'abril de 2017, del director general d'Esport (DOGV 8029, 28.04.2017), pels motius que se citen:  
  
Sol·licitant Motiu  
Club Handbol Benicarló 1  
Mancomunitat Camp de Túria 2  
Rubio Mira, Francisco Javier 1  
Triesport la Ribera 1  
  
  
(1) Punt segon. Entitats beneficiàries. «1. Podran sol·licitar aquestes subvencions les entitats locals, organismes o entitats públiques vinculats o dependents de l'Administració local, o altres entitats privades d'àmbit local, el capital o la dotació social de les quals pertanga íntegrament a una o diverses entitats locals, amb competència en matèria d'esport i que organitzen competició intermunicipal».  
  
(2) Punt cinqué. Forma i termini de presentació de les sol·licituds. «1. Les sol·licituds les omplirà el representant de l'entitat local utilizant exclusivament els mitjans electrònics facilitats per la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el Reglament d'administració electrónica de la Comunitat Valenciana.»  
  
Tercer  
Les entitat beneficiaries hauran de complir les obligacions a què es refereix l'article 8 de l'Ordre 91/2016, de 27 desembre, de la Conselleria d'Educació, Investigació, Cultura i Esport i justificar les ajudes en la forma establida en el punt 10 de la Resolució de convocatòria de 18 d'abril de 2017, del director general d'Esport. El termini de presentació de les justificacions finalitzarà el 29 de setembre de 2017.  
  
  
Quart  
Autoritzar i disposar els fons a favor de totes les entitats que es relacionen en el punt primer i per les quantitats que s'indiquen, amb càrrec al crèdit existent en el capítol IV, línia pressupostària 84.19.09.967.90, línia de subvenció S8135000, dels pressupostos de la Generalitat per a l'any 2017, per un import màxim de 80.000,00 €.  
  
Cinqué  
Les entitats hauran d'aportar, per mitjans propis o aliens, la part de finançament del pressupost final executat no cobert per mitjà de la subvenció que per aquest acte es concedeix.  
  
Sisé  
Publicar en el Diari Oficial de la Generalitat Valenciana la present resolució, de conformitat amb el punt onze, apartat 1, de la Resolució de convocatòria de 18 d'abril de 2017, del director general d'Esport.  
  
  
De conformitat amb el que estableixen els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 2 d'agost de 2017.- El director general de l'Esport: Josep Miquel Moya Torres.